EELNÕU

24.05.2024

**Jäätmeseaduse, liiklusseaduse ja riigilõivuseaduse muutmise seadus**

**§ 1. Jäätmeseaduse muutmine**

Jäätmeseaduses tehakse järgmised muudatused:

**1)**  paragrahvi 25 lõike 3 punkt 3 muudetakse ja sõnastatakse järgmiselt:

„3) mootorsõiduk – M1, N1 ja L2e kategooria mootorsõiduk ja M1, N1 ja L2e mootorsõiduki osa, välja arvatud liiklusseaduse § 83 määratletud vanasõiduk ja selle osad;“;

**2)** paragrahvi **26** lõige 41 tunnistatakse kehtetuks;

**3)** paragrahvi **263** pealkiri ja tekst muudetakse ja sõnastatakse järgmiselt:

**„§ 263. Romusõiduki üleandmine, kogumine, vastuvõtmine ja sellest tekkinud kulude katmine ning lammutustõend**

(1) Romusõiduki võib üle anda keskkonnakaitseluba omavale jäätmekäitlejale, kellel on sõlmitud kirjalikku taasesitamist võimaldavas vormis leping mootorsõiduki tootja või mootorsõidukite tootjate ühendusega.

(2) Romusõiduk on mootorsõiduk, mis on käesoleva seaduse § 2 lõike 1 tähenduses jäätmed.

(3) Romusõidukile, mis on liiklusregistrist liiklusseaduse alusel kustutatud, kohaldatakse käesoleva paragrahvi nõudeid.

(4) Romusõiduk, mis ei ole komplektne, tuleb üle anda käesoleva paragrahvi lõikes 1 nimetatud jäätmekäitlejale.

(5) Kui käesoleva paragrahvi lõikes 1 nimetatud jäätmekäitlejale antakse üle romusõiduk, mis ei ole komplektne, millel puuduvad sõiduki põhilised osad, eelkõige mootor ja kere, või kui see sisaldab jäätmeid, mis on pandud romusõidukisse, võib jäätmekäitleja nõuda jäätmevaldajalt jäätmekäitluskulude osalist kandmist, võttes arvesse asjaomase sõiduki puuduva osa materjali väärtust ja sõidukile lisatud jäätmete käitluskulusid.

(6) Käesoleva paragrahvi lõikes 5 sätestatut ei kohaldata, kui:

1) romusõiduki osa puudub väärteo või kuriteo tagajärjel, välja arvatud juhul, kui väärteo või kuriteo pani toime jäätmevaldaja;

2) kui üleandjaks on Keskkonnaamet või kohaliku omavalitsuse üksus või asutus.

(7) Kui käesoleva paragrahvi lõikes 1 nimetatud jäätmekäitlejale antakse üle komplektne romusõiduk, millel puudub turuväärtus või selle turuväärtus on negatiivne, ei või jäätmekäitleja nõuda jäätmevaldajalt jäätmekäitluskulude ja muude kulude kandmist.

(8) Mootorsõiduki tootja tagab vähemalt kord aastas tasuta romusõidukite kogumise ja kuludeta üleandmise käesoleva paragrahvi lõikes 1 nimetatud jäätmekäitlejale.

(9) Käesoleva paragrahvi lõike 8 alusel kogutud romusõiduk antakse üle tasuta.

(10) Mootorsõiduki tootja loob kogumissüsteemi, sealhulgas kogumiskohad, või osaleb nende loomises kõigi selliste romusõidukite jaoks, mis kuuluvad nendesse sõidukikategooriatesse, mille ta on liikmesriigi territooriumil esimest korda turul kättesaadavaks teinud.

(11) Mootorsõiduki tootja tagab, et käesoleva paragrahvi lõikes 10 nimetatud kogumissüsteemid hõlmavad kogu riigi territooriumi ja neid on piisavalt, võttes arvesse elanikkonna suurust ja tihedust ning romusõidukite eeldatavat mahtu, ja mis ei piirdu piirkondadega, kus kogumine ja sellele järgnev käitlemine on kõige kasumlikum.

(12) Mootorsõiduki tootja kannab romusõidukite vastuvõtmise ja nende käitlemise kulud proportsionaalselt liiklusregistris eelmisel kalendriaastal esmaselt registreeritud mootorsõidukite margipõhise turuosaga.

(13) Mootorsõiduki tootja ja käesoleva paragrahvi lõikes 1 nimetatud jäätmekäitleja on kohustatud mootorsõiduki osade turustajalt, mootorsõidukite hooldustöökojalt, kohaliku omavalitsuse üksuselt ning kohaliku omavalitsuse jäätmejaama lepingu alusel haldavalt jäätmekäitlejalt mootorsõiduki hooldamisel tekkinud kasutatud osade jäätmed tasuta vastu võtma.

(14) Lammutustõendi väljastamise õigus on käesoleva paragrahvi lõikes 1 nimetatud jäätmekäitlejal, kes tagab romusõiduki nõuetekohase töötlemise.

(15) Käesoleva paragrahvi lõikes 1 nimetatud jäätmekäitleja võib lammutustõendi väljastamise õiguse lepinguga üle anda romusõiduki kogujale, kes kogub romusõidukeid jäätmekäitleja nimel.

(16) Romusõiduki koguja on keskkonnakaitseluba omav isik, kes kogub ja veab teiste isikute poolt üleantud romusõidukeid nende edasise taaskasutamise või kõrvaldamise eesmärgil.

(17) Romusõiduki üleandmisel käesoleva paragrahvi lõikes 1 nimetatud jäätmekäitlejale väljastab jäätmekäitleja üleandjale tasuta lammutustõendi.

(18) Liiklusregistrist kustutatud sõiduki lammutustõend peab sisaldama vähemalt komisjoni otsuse nr 2002/151/EÜ Euroopa Parlamendi ja nõukogu kasutuselt kõrvaldatud sõidukeid käsitleva direktiivi 2000/53/EÜ artikli 5 lõike 3 kohaselt väljaantavas lammutustõendis esitatavate miinimumnõuete kohta (EÜT L 50, 21.02.2002, lk 94–95) lisas kirjeldatud teavet.“;

**4)** paragrahvi 128 täiendatakse lõikega 41 järgmises sõnastuses:

„(41) Kui käesoleva paragrahvi lõikes 4 nimetatud jäätmed või saastuse tekitaja on romusõiduk, on maa omanik kohustatud Keskkonnaameti või kohaliku omavalitsuse üksuse või kohaliku omavalitsuse asutuse ettekirjutuse alusel üle andma romusõiduki käesoleva seaduse § 263 lõikes 1nimetatud jäätmekäitlejale, kes väljastab üleandjale lammutustõendi.“.

**§ 2. Liiklusseaduse muutmine**

Liiklusseaduses tehakse järgmised muudatused:

**1)** paragrahvi 77 täiendatakse lõikega 61 järgmises sõnastuses:

„(61) Mootorsõiduk loetakse kadunud sõidukiks ja kustutatakse liiklusregistrist omaniku või tema pärija taotluse alusel, kui isik kinnitab, et:

1) käesoleva paragrahvi lõike 6 punktis 2 nimetatud sõiduki on võõrandatud, see ei ole tema valduses, võõrandamisleping ei ole säilinud ning omandaja ei ole ettenähtud aja jooksul esitanud taotlust registriandmete muutmiseks või

2) käesoleva paragrahvi lõike 6 punktis 2 nimetatud sõiduk on hävinenud ja seda ei saa nõuetekohaselt lammutada.“;

**2)** paragrahvi 77 täiendatakse lõikega 62 järgmises sõnastuses:

„(62) Sõiduk loetakse kadunud sõidukiks ja kustutatakse Transpordiameti poolt liiklusregistrist kui:

1) registrisse omanikuna kantud füüsilisest isikust omaniku surmast on möödunud vähemalt seitse aastat või registrisse omanikuna kantud juriidiline isik on olnud äriregistrist kustutatud vähemalt üks aasta;

2) käesoleva paragrahvi lõike 8 punkti 2 alusel ajutiselt kustutatud sõiduki kohta edastatakse Transpordiametile teave, et tagaotsimine on lõpetatud ja sõidukit ei leitud.“;

**3)** paragrahvi 77 lõige 7 muudetakse ja sõnastatakse järgmiselt:

„(7) Mootorsõiduki või selle haagise võib omaniku või tema esindaja taotluse alusel ajutiselt registrist kustutada 1–24 kuuks, vanasõidukina tunnustamata ajaloolise väärtusega sõiduki
1‒60 kuuks ja vanasõiduki ühest kuust kuni vanasõidukina tunnustamise tähtaja lõpuni. Ajutiselt registrist kustutatud mootorsõiduki või selle haagise registrist ajutiselt kustutamise lõpetamisel või ajutiselt kustutamise tähtaja möödumisel loetakse sõiduk registris olevaks.“;

**4)**paragrahvi 77 täiendatakse lõigetega 71 ja 72 järgmises sõnastuses:

„(71) Kui mootorsõiduki omanik soovib ajutiselt registrist kustutada sõidukit, millel puudub kehtiv tehnonõuetele vastavuse kontroll ja millega ei ole viimase kahe aasta jooksul käidud käesoleva seaduse § 73 lõikes 6 nimetatud tehnonõuetele vastavuse kontrollis, tuleb tõendada sõiduki olemasolu Transpordiameti e-teenuste infosüsteemi kaudu või Transpordiameti büroos ning nimetatud tõendamine on kehtiv 24 kuud, vanasõidukina tunnustamata ajaloolise väärtusega sõidukil 60 kuud ja vanasõidukil kuni tunnustamise tähtaja lõpuni.

(72) Käesoleva paragrahvi lõikes 71 nimetatud tõendamisel peab sõiduk olema identifitseeritav sõidukina, millena see on registrisse kantud.“;

**5)** paragrahvi 77 lõige 8 muudetakse ja sõnastatakse järgmiselt:

„(8) Transpordiamet kustutab mootorsõiduki või selle haagise ajutiselt registrist, kui:

1) registrisse kantud omanik teatab mootorsõiduki või selle haagise võõrandamisest, kuid omandaja ei ole ettenähtud aja jooksul esitanud taotlust registriandmete muutmiseks;

2) mootorsõiduk või selle haagis on kuulutatud tagaotsitavaks;

3) selle füüsilisest isikust omaniku surmast on möödunud vähemalt üks aasta;

4) selle juriidilisest isikust omanik on olnud äriregistrist kustutatud vähemalt üks kuu.“;

**6)** paragrahvi 77 lõiked 82 ja 83 tunnistatakse kehtetuks;

**7)** paragrahvi 77 lõige 84 muudetakse ja sõnastatakse järgmiselt:

„(84) Mootorsõiduk või selle haagis, mis on liiklusregistrist ajutiselt kustutatud, loetakse registreerimata sõidukiks ning sellise sõiduki kasutamine liikluses on keelatud.“;

**8)** paragrahvi 77 täiendatakse lõigetega 85 ja 86 järgmises sõnastuses:

„(85) Kui mootorsõiduki omaniku või vastutava kasutaja valduses on sõiduk, mille registrikanne on olnud peatatud kauem kui seitse aastat, peab ta:

1) sõiduki registrikande taastama käesoleva seaduse § 2644 lõike 2 kohaselt;

2) taotlema sõiduki ajutist registrist kustutamist käesoleva seaduse § 2644 lõike 3 kohaselt või

3) andma sõiduki üle jäätmeseaduse § 263 lõike 1 nõuetele vastavale jäätmekäitlejale.

(86) Käesoleva paragrahvi lõike 85 punktis 3 nimetatud toimingu tegemiseks peab sõiduki vastutav kasutaja saama sõiduki omaniku nõusoleku.“;

**9)** paragrahvi 77 täiendatakse lõigetega 10–12 järgmises sõnastuses:

„(10) Käsutuspiiranguga koormatud mootorsõiduki registrist kustutamisel käesoleva seaduse § 264 lõikes 162 nimetatud juhul ei pea küsima piirangu kehtestaja nõusolekut, kui sõiduki viimase kehtiva käsutuspiirangu seadmisest on möödunud rohkem kui kümme aastat.

(11) Kui tuvastatakse mootorsõiduk, mis on registrist kustutatud käesoleva paragrahvi lõike 61 või § 264 lõike 162 alusel, võib sõiduki valdaja või kinnisasja omanik, millel sõiduk asub, anda sõiduki registrisse kantud omaniku nõusolekuta nõuetekohaseks lammutamiseks üle jäätmeseaduse § 263 lõike 1 nõuetele vastavale jäätmekäitlejale.

(12) Käesoleva paragrahvi lõikes 11 nimetatud juhul ei nõua jäätmekäitleja mootorsõiduki registreerimisdokumente ega registrisse kantud omaniku nõusolekut ning edastab lammutustõendi Transpordiametile.“;

**10)** paragrahvi 77 täiendatakse lõikega 13 järgmises sõnastuses:

„(13) Käesoleva paragrahvi lõikes 61 nimetatud kadunud mootorsõiduki registrist kustutamise ja lõikes 71 nimetatud sõiduki ajutiselt registrist kustutamise taotluse läbivaatamise eest tuleb tasuda riigilõivu riigilõivuseaduses sätestatud määras.“;

**11)** paragrahvi 83 pealkiri ning lõiked 1 ja 2 muudetakse ja sõnastatakse järgmiselt:

„**§ 83. Ajaloolise väärtusega sõiduk**

(1) Ajaloolise väärtusega sõiduk on teaduse või tehnika arengut kajastav, ajaloolis-kultuurilise väärtusega, kollektsionääridele või muuseumidele huvi pakkuv sõiduk, mille valmistamisest on möödunud vähemalt 35 aastat.

(2) Vanasõiduk on ajaloolise väärtusega sõiduk, mis on vanasõidukina tunnustatud. Vanasõidukina tunnustamine kehtib 12 aastat vanasõidukina tunnustamise päevast arvates. Vanasõidukina tunnustamise tähtaja lõppemisel ei loeta sõidukit enam vanasõidukiks ning sellele ei laiene vanasõiduki regulatsioonid ning sõidukile väljastatud registreerimismärgi vahetamine ei ole kohustuslik.“;

**12)** paragrahvi 83 lõikes 4 asendatakse sõna „viie“ sõnaga „kümne“;

**13)** paragrahvi 83 täiendatakse lõikega 41 järgmises sõnastuses:

„(41) Vanasõidukiklubiks käesoleva paragrahvi lõige 4 mõttes loetakse vähemalt viis aastat tegutsenud mittetulundusühingut, mille tegevuse eesmärk on vanasõiduki kultuuri edendamine ja ajaloopärandi säilitamine ja millel on vähemalt kümme liiget.“;

**14)** seadust täiendatakse §-ga 26111 järgmises sõnastuses:

**„§ 26111. Toimingu tegemata jätmise tõttu sõiduki liiklusregistrist kustutamine**

(1) Käesoleva seaduse § 77 lõikes 85 ettenähtud toimingu tegemata jätmise eest, mille tulemusena sõiduk on alusetult liiklusregistrist kustutatud, –

karistatakse rahatrahviga kuni 100 trahviühikut.

(2) Sama teo eest, kui selle on toime pannud juriidiline isik, –

karistatakse rahatrahviga kuni 32 000 eurot.“;

**15)** paragrahvi 263 täiendatakse lõikega 42 järgmises sõnastuses:

„(42) Käesoleva seaduse §-s 26111 sätestatud väärteo kohtuvälised menetlejad on Keskkonnaamet, Politsei- ja Piirivalveamet ja Transpordiamet.“;

**16)** paragrahvi 264 täiendatakse lõigetega 161 ja 162 järgmises sõnastuses:

„(161) Käesoleva seaduse § 77 lõikes 61 nimetatud juhul saab mootorsõiduki registrist kustutamist taotleda kuni 2026. aasta 31. detsembrini, kui sõiduki registrikanne on peatatud.

(162) Kui mootorsõiduki registrikanne on 2026. aasta 1. juuli seisuga olnud peatatud kauem kui seitse aastat, loetakse sõiduk käesoleva seaduse § 77 lõike 61 tähenduses kadunud sõidukiks ja 2026. aasta 1. novembril kustutab Transpordiamet selle registrist.“;

**17)** seadust täiendatakse §-dega 2644 ja 2645 järgmises sõnastuses:

„**§ 2644. Peatatud registrikandega mootorsõiduk või haagis**

„(1) Mootorsõiduk või selle haagis, mille registrikanne on peatatud, loetakse registreerimata sõidukiks ning sellise sõiduki kasutamine liikluses on keelatud. Erandkorras võib mootorsõidukit või selle haagist, mille registrikanne on peatatud, kasutada liikluses käesoleva seaduse § 73 lõikes 74 nimetatud juhtudel.

(2) Mootorsõiduki või selle haagise registrikanne taastub, kui sõiduk vastab kehtivatele tehnonõuetele ning läbib tehnonõuetele vastavuse kontrolli.

**§ 2645. Toiminguid peatatud registrikandega sõidukiga**

Käesoleva seaduse § 77 lõikes 85 sätestatud toiming tuleb teha seoses sõidukiga, mille registrikanne on 2026. aasta 1. juuli seisuga olnud peatatud kauem kui seitse aastat ja toiming tuleb teha hiljemalt 2026. aasta 31. oktoobriks.“;

**18)** paragrahvi 2644 täiendatakse lõigetega 3–5 järgmises sõnastuses:

„(3) Mootorsõiduki või selle haagise omanik või vastutav kasutaja võib taotleda sõiduki registrikande peatamise asendamist sõiduki ajutise registrist kustutamisega.

(4) Käesoleva paragrahvi lõikes 3sätestatud juhul tuleb tõendada mootorsõiduki või selle haagise olemasolu Transpordiameti e-teenuste infosüsteemi kaudu või Transpordiameti büroos.

(5) Käesoleva paragrahvi lõikes 3 nimetatud juhul mootorsõiduki või selle haagise peatatud registrikande asendamiseks sõiduki ajutise registrist kustutamisega esitatud taotluse läbivaatamise eest tuleb tasuda riigilõivu riigilõivuseaduses sätestatud määras.“.

**§ 3. Riigilõivuseaduse muutmine**

Riigilõivuseaduses tehakse järgmised muudatused:

**1)** paragrahvi 14274 pealkiri muudetakse ja sõnastatakse järgmiselt:

„**§ 14274. Registriandmete muutmine ja registrist kustutamine**“;

**2)** paragrahvi 14274 täiendatakse lõigetega 5 ja 6 järgmises sõnastuses:

„(5) Sõiduki ajutiselt registrist kustutamise eest liiklusseaduse § 77 lõikes 71 ja § 2644 lõikes 3 nimetatud juhul tasutakse riigilõivu 15 eurot.“;

(6) Sõiduki registrist kustutamise eest liiklusseaduse § 77 lõikes 61 sätestatud juhul tasutakse riigilõivu 15 eurot.“;

**3)** paragrahvi 14274 lõige 6 muudetakse ja sõnastatakse järgmiselt:

„(6) Sõiduki registrist kustutamise eest liiklusseaduse § 77 lõikes 61 sätestatud juhul tasutakse riigilõivu 800 eurot.“.

**§ 4. Seaduse jõustumine**

(1) Käesolev seadus jõustub 2025. aasta 1 jaanuaril.

(2) Käesoleva seaduse § 2 punktid 2–5, 10 ja 18 ning § 3 punktid 1 ja 2 jõustuvad 2026. aasta 1. jaanuaril.

(3) Käesoleva seaduse § 3 punkt 3 jõustub 2027. aasta 1. jaanuaril.

Lauri Hussar

Riigikogu esimees

Tallinn „…“ ………….. 2024

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Algatab Vabariigi Valitsus „….“ ……………. 2024

allkirjastatud digitaalselt